ΓΡΑΠΤΗ ΕΡΩΤΗΣΗ E-0736/00

υποβολή: Karin Scheele (PSE) προς την Επιτροπή

(17 Μαρτίου 2000)

Θέμα: Το ναυάγιο του πετρελαιοφόρου Erika το Δεκέμβριο του 1999

Το ναυάγιο του πετρελαιοφόρου Erika το Δεκέμβριο του 1999 είχε σοβαρές επιπτώσεις στο περιβάλλον. Οι περιβαλλοντικές αυτές καταστροφές από πετρελαιοφόρα οφείλονται, σύμφωνα με ρεπορτάζ της αυστριακής εφημερίδας DER STANDARD στο φύλλο της 19-20ης Φεβρουαρίου 2000, πρωτίστως στην αμέλεια ως προς τη λήψη μέτρων ασφαλείας χάριν κερδοσκοπίας στον τομέα των θαλάσσιων μεταφορών. Ως αποτέλεσμα αυτού, ο μέσος όρος ηλικίας του στόλου των εμπορικών σκαφών ανέρχεται συνεχώς τις τελευταίες δεκαετίες. Σήμερα ο μέσος όρος ηλικίας των σκαφών είναι 14,5 χρόνια ενώ περισσότερα από τα μισά πλοία ξεπερνούν την ηλικία των 15 ετών. Σε αυτό το πλαίσιο παρατηρεί κανείς την εμφάνιση σημαιών ευκαιρίας, οι οποίες αποτελούν επιπρόσθετο κίνδυνο για την ασφάλεια στη ναυτιλία.

1. Ποια μέτρα λήφθηκαν ή λαμβάνονται από την Επιτροπή, για να ενισχυθεί η ασφάλεια στον τομέα των θαλάσσιων μεταφορών;

2. Ποια μέτρα λαμβάνονται ειδικότερα από την Επιτροπή κατά των πλοίων με σημαία ευκαιρίας;

3. Ήδη το 1993 ζήτησε το Ευρωπαϊκό Κοινοβούλιο από την Επιτροπή να εκδώσει απαγόρευση αγκυροβολίας σε όλα τα λιμάνια της ΕΕ για πετρελαιοφόρα σκάφη ηλικίας μεγαλύτερης των 15 ετών. Ανταποκρίθηκε σε αυτό το αίτημα η Επιτροπή; Αν όχι, γιατί;

4. Έχει καταρτίσει η Επιτροπή χρονοδιάγραμμα για την απαγόρευση ελλιμενισμού πετρελαιοφόρων χωρίς διπλό κύτος καθώς και την απόσυρση των σκαφών με σημαία ευκαιρίας ή σχεδιάζει κάτι τέτοιο για το εγγύς μέλλον;

5. Λαμβάνει η Επιτροπή μέτρα για την εισαγωγή της αρχής της αλληλέγγυας ευθύνης εφοπλιστών, ναυλωτών, ασφαλιστών και νηογνώμονα;

Απάντηση της κας de Palacio εξ ονόματος της Επιτροπής

(3 Μαΐου 2000)

Προκειμένου να μειωθούν, κατά το δυνατόν, οι πιθανότητες θαλάσσιων ατυχημάτων και να προστατευθούν καλύτερα οι ευρωπαϊκές ακτές από τις καταστροφικές συνέπειες της ρύπανσης από τουςδρογονάνθρακες, η Επιτροπή εξέδωσε, στις 21 Μαρτίου 2000, ανακοίνωση για την ασφάλεια των θαλάσσιων μεταφορών πετρελαίου(1), η οποία απαντά στο σύνολο των ερωτημάτων που θέτει το Αξιότιμο Μέλος του Κοινοβουλίου.

Η Επιτροπή προτείνει σειρά βραχυπρόθεσμων και πιο μακροπρόθεσμων μέτρων.

Σε μια πρώτη φάση, πρέπει να ενισχυθεί η κοινοτική νομοθεσία η σχετική με τον έλεγχο των πλοίων που επισκέπτονται ευρωπαϊκούς λιμένες καθώς και η νομοθεσία η σχετική με τους ελέγχους των νηογνωμόνων. Το ζήτημα της ευθύνης των νηογνωμόνων τυγχάνει ιδιαίτερης προσοχής στην ανακοίνωση. Τα μέτρα αυτά θα επιτρέψουν μια περισσότερο εστιασμένη δράση έναντι των σημαιών που δεν σέβονται τα διεθνή πρότυπα ασφαλείας (μερικές εκ των οποίων είναι σημαίες ευκαιρίας).

Η Επιτροπή προτείνει την απαγόρευση των πλοίων ηλικίας άνω των 15 ετών τα οποία είναιπότροποι όσον αφορά την τήρηση των προτύπων ασφαλείας και τα οποία περιλαμβάνονται στον μαύρο πίνακα των σημαιών. Το μέτρο αυτό αφορά όχι μόνο τα πετρελαιοφόρα αλλά και άλλους τύπους πλοίων, εκ των οποίων τα πλοία μεταφοράς φορτίου χύδην.

Η Επιτροπή προτείνει επίσης την απαγόρευση πλεύσης των πετρελαιοφόρων μονού κύτους στα ύδατα της Κοινότητας, κατ' εφαρμογήν χρονοδιαγράμματος ανάλογου αυτού πουιοθέτησαν οι Ηνωμένες Πολιτείες. Δεν περιλαμβάνεται μεταξύ των προθέσεων της Επιτροπής η εκ προοιμίου απαγόρευση των πλοίων που πλέουνπό σημαία ευκαιρίας, δεδομένου ότι προτείνει για τα πλοία αυτά ενισχυμένους ελέγχους.

Σε δεύτερη φάση, η Επιτροπή προτίθεται ναποβάλει συμπληρωματικές προτάσεις για την συστηματική ανταλλαγή πληροφοριών μεταξύ όλων των συντελεστών της ναυτιλιακής κοινότητας, για τη βελτίωση της θαλάσσιας επιτήρησης και για την σύσταση ευρωπαϊκού οργανισμού για την θαλάσσια ασφάλεια. Αυτό είναι το πλαίσιο εντός του οποίου η Επιτροπή προτίθεται ναποβάλει προτάσεις για την επεξεργασία μέτρων σχετικά με την ευθύνη των διαφόρων συντελεστών της μεταφοράς πετρελαίου.

(1) COM(2000) 142τελικό.